cyanic-selkie/wikianc huggingface dataset:
Հյուսիսային Ամերիկա
Տրանսպորտ
Ամերիկա աշխարհամասում գտնվող Պանամերիկյան մայրուղին հանդիսանում է ճանապարհների շուրջ 48 000 կմ երկարություն ունեցող ցանց, որն անցնում է մայրցամաքի հիմնական տարածքի վրա գտնվող երկրներով։ Պանամերիկյան մայրուղու որոշակի երկարություն գոյություն չունի, որովհետև ԱՄՆ-ի և Կանադայի կառավարությունները երբեք պաշտոնապես չեն սահմանել որևէ հատուկ ճանապարհ, որը կարող է հանդիսանալ Պանամերիկյան մայրուղու մաս, իսկ Մեքսիկան պաշտոնապես ունի բազմաթիվ ճյուղեր, որոնք միանում են ԱՄՆ սահմանին։ Այդուհանդերձ, Մեքսիկայից մինչև մայրուղու հյուսիսային եզրակետ հեռավորությունը կազմում է շուրջ 26 000 կմ։ Ամերիկայի Միացյալ Նահանգներում առաջին միջմայրցամաքային երկաթուղին կառուցվել է 1860-ական թվականներին, որն ԱՄՆ-ի արևելյան ափը կապում էր Խաղաղօվկիանոսյան ափին գտնվող Կալիֆոռնիայի հետ։ Ավարտվելով 1869 թվականի մայիսի 10-ին՝ այն ստեղծեց համազգային մեխանիզացված տրանսպորտային ցանց, որը հեղափոխություն արեց ամերիկյան արևմուտքի բնակչության և տնտեսության կյանքում՝ խթանելով նախորդ տասնամյակների վագոններից անցումը տրանսպորտային ժամանակակից համակարգի ։ Չնայած այդ ձեռքբերմանը՝ այն ստացավ առաջին միջմայրցամաքային երկաթուղու կոչում՝ ԱՄՆ արևելյան երկաթուղային գծերը կապելով Խաղաղ օվկիանոսի հետ։ Այդուհանդերձ, միջմայրցամաքային այս ցանցն աշխարհի ամենամեծ միասնական երկաթուղային ցանցը չէր։ Կանադական Grand Trunk Railway-ը (GTR) արդեն 1867 թվականին ուներ ավելի քան 2055 կմ երկարություն, որն Օնտարիոն կապում էր Ատլանտյան Կանադայի նահանգներին դեպի արևմուտք, ընդհուպ մինչև Միչիգան նահանգի Պորտ Հուրոն քաղաք՝ անցնելով Օնտարիո նահանգի Սարնիա քաղաքի միջով։
Հաղորդակցություն
Ընդհանուր հեռախոսային համակարգը, որը հայտնի է Հյուսիսամերիկյան համարակալման պլան (NANP) անունով, 24 երկրների և տարածքների ինտեգրված համարակալման հեռախոսային պլան է, որտեղ ներառված են Միացյալ Նահանգները և նրա կղզային տարածքները, Կանադան, Բերմուդյան կղզիները և Կարիբյան 17 երկրները։
Մշակույթ
Հյուսիսային Ամերիկան բազմազան մշակույթ ունի։ Միացյալ Նահանգները և Կանադայի անգլիական հատվածը մի շարք մշակութային նմանություններ ունեն, մինչդեռ Կանադայի ֆրանսիական հատվածի մշակույթը տարբերվում է անգլախոս Կանադայի մշակույթից։ Քանի որ Միացյալ Նահանգները կազմավորվել է Իսպանական կայսրության մի մասի, այնուհետև անկախ Մեքսիկայի տարածքում, ԱՄՆ-Մեքսիկա սահմանի հարավային հատվածից ներգաղթյալների զգալի և շարունակական հոսք է եղել։ ԱՄՆ-ի հարավարևմտյան մասում շատ են իսպանական մշակութային ավանդույթները և երկլեզու նահանգները։ Մեքսիկան և Կենտրոնական Ամերիկան Լատինական Ամերիկայի մի մասն են և մշակութային առումով տարբերվում են Հյուսիսային Ամերիկայի անգլախոս և ֆրանսախոս երկրներից։ Այդուհանդերձ, դրանք Միացյալ Նահանգների հետ անկախություն ձեռք բերելուց հետո ստեղծել են իրենց կառավարությունները, դաշնային ներկայացուցչական հանրապետությունները՝ իրենց սահմանադրությամբ։ Կանադան դաշնային պառլամենտական ժողովրդավարական երկիր է սահմանադրական միապետության ներքո։
Ֆրանսիական լեզվի և մշակույթի տարբերվող լինելն ամրագրված էր կանադական օրենսդրության մեջ։ Անգլերենը և ֆրանսերենը համարվում են պետական լեզուներ։ Միացյալ Նահանգներում չկա պաշտոնական լեզու, սակայն անգլերենը համարվում է երկրի ազգային լեզուն։
Կանադայի կառավարությունը միջոցներ է ձեռնարկել կանադական մշակույթը պահպանելու ուղղությամբ՝ սահմանափակելով ոչ կանադական բովանդակության հեռարձակումը, ստեղծելով Կանադայի ռադիոյի և հեռահաղորդակցության կոմիտեն՝ կանադական բովանդակությանը հետևելու նպատակով։ Քվեբեկում նահանգային կառավարության որոշմամբ հիմնադրվեց Քվեբեկի ֆրանսերեն լեզվի կոմիտեն, որին անգլախոսները հաճախ անվանում են «լեզվի ոստիկանություն»։ Կառույցը հետևում է ֆրանսերեն եզրերի պարտադիր օգտագործմանը և ցուցանակների՝ պարտադիր ֆրանսերեն լեզվով լինելուն ։ 1968 թվականից միապալատ օրենսդիր մարմինը կոչվում է Քվեբեկի ազգային ժողով։ Հունիսի 24-ը՝ Հովհաննես Մկրտչի տոնը, համարվում է Քվեբեկի ազգային տոներից մեկը և նշվում է բոլոր ֆրանսախոս կանադացիների կողմից ամբողջ Կանադայով մեկ։ Քվեբեկում դպրոցները բաժանված են կաթոլիկ և բողոքական դպրոցների։ Անգլերենով կրթություն ստանալու հնարավորությունը Քվեբեկում գնալով նվազում է ։
Լատինաամերիկյան մշակույթն ուժեղ է արտահայտված Ամերիկայի Միացյալ Նահանգների հարավարևմտյան մասում, ինչպես նաև Ֆլորիդայում։ Հյուսիսային Մեքսիկան՝ մասնավորապես Մոնտեռեյ, Տիխուանա, Սիուդադ Խուարես և Մեքսիկալի քաղաքները, գտնվում են ԱՄՆ մշակույթի և կենսաձևի ուժեղ ազդեցության տակ։ Մոնտեռեյը, որը զգալի արդյունաբերությամբ ժամանակակից քաղաք է, համարվում է Մեքսիկայի ամենաամերիկանացված քաղաքը ։ Հյուսիսային Մեքսիկայում, Միացյալ Նահանգների արևմտյան հատվածում, Ալբերտայում և Կանադայում տարածված է կովբոյների մշակույթը։
Կարիբյան ավազանի անգլախոս երկրները եղել են Բրիտանական կայսրության՝ տարածաշրջանում ունեցած ազդեցության և դրա անկման վկաներն ու մասնակիցները, ինչպես նաև տեսել են, թե ինչպես է անգլախոս Կարիբյան ավազանում հաստատվում Հյուսիսային Ամերիկայի տնտեսական ազդեցությունը։ Ազդեցության փոփոխությունը հնարավոր է դարձել՝ Կարիբյան ավազանի երկրների՝ շատ քիչ անգլախոս բնակչություն ունենալու պատճառով։
Հյուսիսային Կանադայից ներգաղթյալների մեծ հոսքեր են եղել Գրենլանդիա, որոնց թվում հատկապես շատ էին թուլե ժողովրդի ներկայացուցիչները։ Այդ իսկ պատճառով Գրենլանդիան որոշ մաշկութային կապեր ունի Կանադայի տեղաբնիկների հետ։ Գրենլանդիան նաև համարվում է սկանդինավյան երկիր և սերտ կապեր ունի Դանիայի հետ, քանի որ դարեր շարունակ եղել է Դանիայի գաղութը ։
Կանտորի անկյունագծային փաստարկը
Անհաշվելի բազմություններ
Այս լեմմայի վրա հիմնվելով, Կանտորը, ըստ հակասության ապացույց օգտագործելով, ցույց է տալիս, որ
Գվերդիսուբան (այլ կիրառումներ)
Գվերդիսուբան (გვერდისუბანი) կարող է վերաբերել.
Կանտորի անկյունագծային փաստարկը
Անհաշվելի բազմություններ
Ապացույցը սկսում է T բազմության հաշվելի լինելու ենթադրությունից։ Եթե բազմությունը հաշվելի է, իր բոլոր անդամները կարելի է թվարկել ինչ-որ թվարկությամբ։ Լեմման կիրառելով կարող ենք կառուցել s հաջորդականություն, որը T բազմության անդամ է, բայց բացակայում է թվարկությունից։ Սակայն, եթե T-ն թվարկված հաշվելի բազմություն է, թվարկությունը պետք է ներառի իր յուրաքանչյուր անդամը, ներառյալ նոր կառուցած s-ը։ Այս հակասությունը նշանակում է, որ ելակետային ենթադրությունը սխալ էր, ու հետևաբար T-ն անհաշվելի է ։
Իրական թվեր
Իրական թվերի անհաշվելիությունը արդեն հաստատված էր անհաշվելիության Կանտորի առաջին ապացույցով, բայց այն նաև հետևում է վերևում նկարագրված արդյունքից։ Սա ապացուցելու համար բավական է անվերջ երկուական շարանների T բազմությունից իրական թվերի \mathbb{R} բազմություն ինեկտիվ ֆունկցիա կառուցել։ Քանի որ ցույց ենք տվել, որ T-ն անհաշվելի է, իր պատկերի՝ \mathbb{R}֊ի ենթաբազմության, անհաշվելիությունը կհետևի։ Եթե \mathbb{R}-ն ունի անհաշվելի ենթաբազմության, ապա ինքնին \mathbb{R}-ը անհաշվելի է։
Ավելին, Կանտորի ստեղծած կառուցման մեթոդն օգտագործելով, կարող ենք բիեկցիա կառուցել, որից կհետևի, որ T և \mathbb{R} բազմությունները նույն հզորությունն ունեն։ Այս հզորությունը կոչվում է «կոնտինուումի հզորություն», և նշանակվում է որպես  կամ ։
T և R բազմությունների միջև բիեկցիա կառուցելը մի քիչ ավեի բարդ է։ 0111 \dots շարանը տասնորդական կոտորակի քարտեզագրելու փոխարեն, այն կարելի է քարտեզագրել b հիմքով  թվին։ Սա հանգեցնում է ֆունկցիաների ընտանիքի․ ։ f_2(t)-ից բացի բոլոր f_b(t) ֆունկցիաները ինեկցիաներ են։ Այս ֆունկցիան կփոփոխվի  բիեկցիա դառնալու համար․
Այս կառույցն օգտագործում է 1878 թվականին Կանտորի ստեղծած մեթոդը։ Նա այն օգտագործել է [0, 1] փակ միջակայքի ու (0, 1) բաց միջակայքի իռացիոնալ թվերի միջև բիեկցիա կառուցելու համար։ Սկզբից Կանտորը հեռացրել է այդ բազմությունների հաշվելի անսահման ենթաբազմությունները, այնպես որ մնացած անհաշվելի բազմությունների մեջ բիեկցիա մնա։ Քանի որ հեռացված հաշվելի անսահման ենթաբազմությունների մեջ բիեկցիա գոյություն ունի, երկու փոխհամարժեք համապատասխանության ֆունկցիաների միավորումը տալիս է բիեկցիա նախնական բազմությունների մեջ ։
f_2(t) ֆունկցիան վերափոխելու համար դիտարկե՛նք, որ այն բիեկցիա է (0, 1)-ի ու T-ի հաշվելի անսահման համապատասխան ենթաբազմություններից դուրս։ Մասնավորապես․ այն բիեկցիա չէ (0, 1) բազմության այն անդամների համար, որոնք մեկից ավել երկուական ընդլայնում ունեն։ Սրանք կոչվում են դիադիկ թվեր և ունեն ձևը, որտեղ m-ը կենտ ամբողջ թիվ է, և n-ը բնական թիվ է։ Կազմե՛նք այս թվերի հաջորդականությունը․ ։ Նաև f_2(t) ֆունկցիան դեպի (0, 1) միջակայք բիեկցիա չէ T-ի այն շարանների բազմության համար, որոնք հայտնվում են 0-ի, 1-ի և r-ի հաջորդականության թվերի երկուական ընդլայնման երկուական տրոհիչից հետո։ Ներկայացնե՛նք այս ի վերջո հաստատուն շարանները հաջորդականության տեսքով․ ։ Սահմանե՛նք  բիեկցիան․ եթե t-ն s հաջորդականության n-րդ շարանն է, g(t)-ն հավասար է r-րդ հաջորդականության n-րդ անդամն է, հակառակ դեպքում ։
բիեկցիա կառուցելու համար, սկսե՛նք tan(x) շոշափողի ֆունկցիայով, որը միջակայքում բիեկցիա է դեպի \mathbb{R}։ Հաջորդիվ, դիտարկե՛նք, որ  ֆունկցիան  միջակայքերում բիեկցիա է։  համադրույթ ֆունկցիան  բիեկցիա է։ Այս ֆունկցիան g(t)-ի հետ համադրելը տալիս է  ֆունկցիան, որը  բիեկցիա է։
Ընդհանրացում
Կանտորն օգտագործել է անկյունագծային փաստարկի ընհանրացված ձևակերպումն իր Կանտորի թեորեմն ապացուցելու համար։ Թեորեմը հետևյալն է․ յուրաքանչյուր S բազմության համար, S-ի հզոր բազմությունը չի կարող S-ի բիեկցիա լինել։
Յուրաքանչյուր s \in S համար այն կա՛մ T բազմության անդամ է, կա՛մ՝ ոչ։ Եթե s-ը T֊ի անդամ է, ապա T֊ի սահմանման համաձայն, s-ը f(s)-ին հավասար չէ։ Այդպիսով, T-ն հավասար չէ f(s)-ին։ Մյուս կողմից, եթե s-ը T֊ի անդամ չէ, ապա T֊ի սահմանման համաձայն, s-ը պատկանում է f(s)-ին։ Այդպիսով, T-ն կրկին հավասար չէ f(s)-ին։ Ապացույցի ավելի ամբողջական պատկերի համար տե՛ս Կանտորի թեորեմ հոդվածը։
Կարդինալների կարգավորումը
Դասական մաթեմատիկայի համատեքստում սա սպառում է բոլոր հնարավորությունները, և անկյունագծային փաստարկը կարելի է օգտագործել հաստատելու համար օրինակ այն փաստը, որ, չնայած երկու բազմություններն էլ անսահման են, զրոների ու մեկերի անսահման հաջորդականություններն ավելի շատ են քան բնական թվերը։ Կանտորի արդյունքը ակնարկում է, որ բոլոր բազմությունների բազմության հասկացությունն ինքնահակասական է․ եթե S-ը բոլոր բազմությունների բազմությունը լիներ, ապա P(S)-ը միաժամանակ թե՛ S-ի ենթաբազմությունը կլիներ, թե՛ S-ից ավելի մեծ կլիներ։
Երրորդի բացառման օրենքը ենթադրելով` յուրաքանչյուր ենթա-հաշվելի բազմություն (ենթա-հաշվելիությունը սուռյեկտիվության ենթատեքստում սահմանված հատկություն է) արդեն հաշվելի է։
Կառուցողական մաթեմատիկայում ավելի դժվար և կամ անհնարին է թե՛ օրդինալ, թե՛ կարդինալ թվերը կարգավորելը։ Օրինակ Շրոդեր-Բերնշտեյն թեորեմը երրորդի բացառման օրենքն է պահանջում ․ այդպիսով ինտուիցիոնիստները կարդինալների կարգավորման մասին թեորեմը չեն ընդունում ։ Իրական թվերի կարգավորումը (ռացիոնալ թվերի ստանդարտ կարգավորման ընդլայնումը) նույնպես անպայմանորեն որոշելի չէ։ Ըստ Րայսի թեորեմի ֆունկցիաների հետաքրքրություն ներկայացնող դասերի հատկությունների մեծ մասը նմանապես որոշելի չեն։ Ասել է թե․ ենթա-հաշվելի բազմություների հաշվող թվերի ճիշտ բազմությունը կարող է ռեկուրսիվ չլինել։
Բազմությունների տեսության մեջ մաթեմատիկայի տեսությունները մոդելավորված են։ Օրինակ, բազմությունների տեսության մեջ, իրական թվերի «իսկական» բազմությունը նույնականցվում է որպես այն բազմությունը, որը հիմնվում է իրական թվերի ինչ-որ աքսիոմների վրա։ Տարբեր մոդելներ են ուսումնասիրվել, ներառյալ Դեդեկինդ իրական թվերն ու Կոշիի իրական թվերը։ Ավելի թույլ աքսիոմներից ավելի քիչ սահմանափակումներ են բխում` մոդելների ավելի հարուստ կարգ թույլատրելով։ Որպես հետևանք, այնպիսի համատեքստում, որը հակառակ դեպքում կառուցողական կլիներ (այսինքն․ կառուցողական կիներ եթե կիրառեր երրորդի բացառման օրենքը), հետևողական է ընդունել երրորդի բացառման օրենքին հակասող ոչ դասական աքսիոմներ։ Օրինակ․ կարող ենք պնդել, որ ֆունկցիաների անհաշվելի տարածությունը ենթա-հաշվելի է․  պնդմանը ուղղահայաց չափի հասկացություն կիառելով ։ Նման համատեքստում բոլոր բազմությունների ենթա֊հաշվելիությունը կամ անհաշվելի  բազմությունից \mathbb{N} ինեկցիան հնարավոր է ։
Բաց հարցեր
Իրական թվերի բազմության բնական թվերի բազմությունից «ավելի մեծ» լինելու փաստի արձանագրումը ստիպում է մտածել երկու բազմությունների հզորությունների «միջև» թվերի գոյության մասին․ կա՞ բազմություն, որի հզորությունը փոքր է իրական թվերի բազմության հզորությունից, բայց՝ մեծ բնական թվերի բազմության հզորությունից։ Այս հարցը հանգեցնում է կոնտինուումի վարկածին։
Նույն կերպ, «գոյություն ունի՞ այնպիսի բազմություն, որի հզորությունը փոքր է P (S) բազմության հզորությունից, բայց՝ մեծ S բազմության հզորությունից (որտեղ S-ն ինչ-որ անսահման բազմություն է)» հարցը հանգեցնում է ընդհանրացված կոնտինուումի վարկածին։
Ակնյունագծումը ավելի լայն համատեքստում
Ռասելի պարադոքսը ցույց է տվել, որ անսահմանափակ ըմբռնման սխեմայի վրա հիմնաված բազմությունների միամիտ տեսությունը հակասական է։ Նկատե՛նք, որ T բազմության ու Ռասելի պարադոքսի բազմության կառուցման մեջ նմանություններ կան։ Հետևաբար․ բոլոր բազմությունների հավաքածուի բացակայության նման փաստարկները կարող են ուժի մեջ մնալ կամ չմնալ՝ կախված թե պարադոքսից խուսափելու համար ինչպես ենք փոփոխում ըմբռնման աքսիոմայի սխեման։
Տարատեսակ օբյեկտների մաթեմատիկայում գոյություն չունենալու փաստը ցուցադրելու համար անկյունագծային փաստարկի տարատեսակ անալոգներ լայն կիրառում ունեն։ Օրինակ․ կանգառի խնդրի անլուծելիության ամենատարածված ապացույցն ըստ էության անկյունագծային փաստարկ է։ Ի սկզբանե անկյունագծումն օգտագործվել է պայմանական բարդության դասերի գոյությունը ցույց տալու համար, և առանցքային դեր է խաղացել P և NP դասերի անհավասարության ապացույցի նախնական փորձերում։
Նշումներ
Կատեգորիա:Բազմությունների տեսություն Կատեգորիա:Մաթեմատիկական ապացույց Կատեգորիա:Բազմությանների հզորություն Կատեգորիա:Փաստարկներ Կատեգորիա:Մաթեմատիկական անալիզ Կատեգորիա:Մաթեմատիկական թեորեմներ
Հյուսիսային Ամերիկա
Սպորտ
ԱՄՆ-ում և Կանադայում կան սպորտային մեծ թիմեր, որոնք մրցում են միմյանց հետ։ Տարածված սպորտաձևերից են բեյսբոլը, բասկետբոլը, հոկեյը և ֆուտբոլը/ամերիկյան ֆուտբոլը։ Կանադան, Մեքսիկան և ԱՄՆ-ը 2026 թվականի Ֆուտբոլի աշխարհի առաջնությունը կազմակերպելու միացյալ հայտ են ներկայացրել։ Աղյուսակում ներկայացված են Հյուսիսային Ամերիկայի խոստումնալից սպորտային լիգաները՝ ըստ միջին եկամտի ։ Կանադան ունի իր առանձին ֆուտբոլային լիգան։
Յոնաս Լինյաուսկաս
Յոնաս Լինյաուսկաս (Jonas Liniauskas, 12 փետրվարի, 1955, Պաբրադե, Շվենչյոնիսի շրջան), լիտվացի բանաստեղծ, մանուկների համար գրքերի հեղինակ։ Լիտվայի գրողների միության նախագահն է (2002 թվականից) և Լիտվայի ռադիոյի ու հեռուստատեսության հանձնաժողովի նախագահը (2003 թվականից)։
Կենսագրություն
Յոնաս Լինյաուսկասը ծնվել է 1955 թվականի փետրվարի 12-ին Պաբրադեում։ Միջնակարգ դպրոցն ավարտել է Կրետինգայում (1973)։ 1973-1975 թվականներին սովորել է Վիլնյուսի համալսարանի բանասիրական ֆակուլտետում։
1975 թվականից որպես ծրագրավորող ու տնտեսագետ աշխատել է կապի համակարգում։ 1984 թվականից Լիտվայի լուսանկարիչների միությունում աշխատել է որպես ավագ տնտեսագետ ու նախագահի տեղակալ։
Հյուսիսային Ամերիկա
Արտաքին հղումներ
Կատեգորիա:Մայրցամաքներ Կատեգորիա:Հյուսիսային Ամերիկա
Յոնաս Լինյաուսկաս
Կենսագրություն
1995 թվականին Յոնաս Լինյաուսական ընտրվել է Լիտվայի գրողների միության նախագահության քարտուղար։ 1998 թվականին նշանակվել է նախագահի տեղակալ։ 2002 թվականը դեկտեմբերի 13ից Լիտվայի գրողների միության նախագահն է։ Ընդգրկվել է Լիտվայի ռադիոյի և հեռուստատեսության հանձնաժողովի կազմում։ Լիտվայի ռադիոյի և հեռուստատեսության հանձնաժողովի նախագահն է (2003 թվականի հունվարից) ։ Բնակվում է Վիլնյուսում։
Արտաքին հղումներ
Կատեգորիա:Լիտվացի գրողներ Կատեգորիա:Լիտվացի բանաստեղծներ Կատեգորիա:Վիլնյուսի համալսարանի շրջանավարտներ
Կուրուիլ
Կուրուիլ  (Куруил), գետ Ռուսաստանում, հոսում Բաշկորտոստան հանրապետությունում։ Գետաբերանը տեղակայված է Սակմառա գետի աջ ափին՝348 կմ հեռավորության վրա։ Գետի երկարությունը 56 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Խաչլու (Կարաքիլիսայի գավառ)
Խաչլու, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Կարաքիլիսա քաղաքից 22 կմ հարավ։
Բնակչություն
1878 թվականին ուներ 3 տուն, իսկ XX դարի սկզբին 20 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գվերդիսուբան (Բորժոմի շրջան)
Գվերդիսուբան (გვერდისუბანი), գյուղ Վրաստանի Սամցխե-Ջավախեթի մարզի Բորժոմի մունիցիպալիտետում։ Բնակչությունը՝ 34 մարդ (2002)։
Գրականություն
Կատեգորիա:Վրաստանի քաղաքատիպ ավաններ
Բրուջինե
Բրուջինե  (Brugine), քաղաք Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 6579 մարդ (2004 թ.) ։ Բնակչության միջին խտությունը 327 մարդ/կմ²։ Զբաղեցնում է 19, 58 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Արտաքին հղումներ
Կատեգորիա:Իտալիայի բնակավայրեր
Պադմավատի (ֆիլմ)
«Պադմավատի» ,  2018 թվականի հնդկական էպիկական պատմական մելոդրամա, որի ռեժիսորն է Սանջայ Լիլա Բհանսալին, որը գրել է նաև երաժշտությունը։ Bhansali Productions-ը զբաղվում էր արտադրությամբ, իսկ Viacom 18 Motion Pictures-ը զբաղվում էր բաշխմամբ ։ Ֆիլմը, որը հիմնված է «Պադմավատի» էպիկական բանաստեղծության վրա, որը գրվել է 16-րդ դարի կեսերին ՝ Մալիք Մուհամմադ Ջայաշիի կողմից, նկարահանվել է Դեպիքա Պադուկոնեի, Շահիդ Կապուրի և Ռանվիր Սինգհի կողմից ։
Ֆիլմը Հնդկաստանի ամենաթանկ և ամենաբարձր բյուջետային դեպքերից է (ԱՄՆ դոլարի առումով՝ մոտ 81 միլիոն) ։
Սյուժե
XIV դարի հենց սկզբին հզոր և խորամանկ Դելիի Սուլթան Ալա ադ-Դին Խիլջին ընդունում է Մեվարի իշխանությունից վտարված Բրահմին Ռաղավա Չեթանին։ Նա տիրակալին պատմում է գեղեցիկ Պադմավատիի մասին, որի տիրապետումը Սուլթանին խոստանում է նույնիսկ ավելի մեծ զորություն։ Ալա ադ-Դինը տպավորված էր Մեվարի տիրապետի նախկին դաստիարակների պատմությամբ և այդ պահից, ցանկացած եղանակով, փորձելով ձեռք բերել Պադմավատի, ինչը նա նույնիսկ չէր տեսել։ Ռաթան Սինգհի մերժումից հրաժարվելով կնոջ հետ հյուրեր գալուց՝ սուլթանը պատերազմ է հայտարարում նրա դեմ և, բանակի գլխին, տեղափոխվում է Մեվարի մայրաքաղաք Չիտորգարխ։
Քասթինգ
Պադմավատին Սանջայ Լիլ Բհանսալիի ռեժիսուրայի երրորդ ֆիլմն էր, որում նկարահանվել են Դեպիքա Պադուկոնեն և Ռանվիր Սինգհը։ Ռատան Սինգհի դերը ի վերջո հաստատվեց Շահիդ Կապուրի կողմից, որը ստիպված էր դիմակայել խիստ մարզումներին և դրան հաջորդած 40-օրյա սննդակարգին ։
Ռանվիր Սինգհը, որը խաղացել է ֆիլմի գլխավոր հերոսի դերը (առաջին բացասական կերպարը նրա կինոգրաֆիկայում), նույնպես ստիպված էր ինտենսիվորեն ձեռք բերել ֆիզիկական պատրաստվածություն՝ սպորտ խաղալով օրը երկու անգամ և շաբաթական վեց օր։ Նա նաև կարդաց գրքեր Ալա ադ-Դինի մասին, որոնք նրան տվել էր ռեժիսորը։ Սուլթանի դերը ազդեց Սինգհի անձի և վարքի վրա այնքան, որ նա ստիպված էր դիմել հոգեբուժի, որպեսզի վերադառնա նորմալ կյանք ։
Երաժշտությունը
Նախնական թողարկումից առաջ թողարկվել է ընդամենը երկու երգ. 2017 թվականի հոկտեմբերին լույս տեսավ «Ghoomar» երգը, որը կոչվեց պարի անունով, որի տեսահոլովակը նկարահանվեց մեկ տարի առաջ, այնուհետև՝ «Ek Dil Ek Jaan»-ը։ Մնացած երգերը լույս տեսան հունվար ամսվա թողարկումից 4 օր առաջ, իսկ վերջին երգի համար նախատեսված տեսահոլովակը նկարահանվեց 2017-ի նոյեմբերին։
Քննադատութոյւն
Ֆիլմը ստացավ խառը ակնարկներ։ Քննադատները բարձր գնահատեցին տեսողական էֆեկտները, կինեմատոգրաֆիան և «Ռանվիր Սինգհ» պիեսը` որպես Ալա ադ-Դին Խիլջի, բայց քննադատեցին նրա դավադրությունը, երկարությունը և ռեգրեսիվ հայրապետական սովորույթներին նվիրվածությունը ։ Քննադատներին դուր չէր գալիս նաև Հիլջիի՝ որպես կարծրատիպ մուսուլման չար իշխանի կերպարը և Ռատան Սինգհին՝ որպես արդար հինդու տիրակալ ։
Ծանոթագրություններ
Կատեգորիա:Հնդկական ֆիլմեր Կատեգորիա:2018 ֆիլմեր Կատեգորիա:2018 դրամա ֆիլմեր Կատեգորիա:Հինդի լեզվով ֆիլմեր Կատեգորիա:13-րդ դարի թեմատիկ ֆիլմեր Կատեգորիա:2010-ականների պատմական ֆիլմեր Կատեգորիա:Հնդկական մելոդրամա ֆիլմեր
Սիրտ (խորհրդանիշ)
Սրտի խորհրդանիշ (♥), սրտի խորհրդանիշ, որը օգտագործվում է սեր արտահայտելու համար։
Համակարգչային կոդավորում
Սովորաբար սրտիկը նշվում է <tt><3</tt> ժպիտիկով։ Յունիկոդում մի քանի պայմանաշան կա սիրտը խորհրդանշելու համար։
Պիկտոգրամայում սրտի նշման տարբերակներ։
Մաթեմատիկական նկարագիր
Գոյություն ունեն մի քանի կորերի մաթեմատիկական բանաձևեր, որոնց միջոցով ստացվում է սրտի պատկեր։ Դրանցից ամենահայտնին սրտարդն է, որը հանդիսանում է պասկալի խխունջի, էնցիկլոիդի և սինուսաձև պարույրի մասնակի դեպքը ։ Այլ կորերով, ինչպիսին են (x2+y2−1)3−x2y3=0, հնարավոր է ստանալ սրտի պատկերին ավելի մոտ կորեր ։
Ծանոթագրություններ
Կատեգորիա:Խորհրդանիշներ Կատեգորիա:Սեր
ՄեդիաՄաքս
ՄեդիաՄաքս, լրատվական գործակալություն Հայկական օնլայն լրատվական կայք, որը տրամադրում է նորություններ Հայաստանից և ամբողջ աշխարհից։ Գործում է 3 լեզուներով. հայերեն, ռուսերեն և անգլերեն ։ Ստեղծումից ընդամենը մեկ տարի անց դարձավ Հայաստանի և Հարավային Կովկասի ամենամեջբերվող լրատվամիջոցներից մեկը ։
Պատմություն
1998 թվականին գրանցվեց «ՄեդիաՄաքս» ՓԲԸ-ն, նույն տարվա դեկտեմբերին գրանցվում է ՄեդիաՄաքս լրատվական գործակալությունը ։ 1999 թվականի մայիսին սկսեց գործել ՄեդիաՄաքս լրատվական գործակալությունը ։ ՄեդիաՄաքսը շեշտը դրեց որակի վրա, ստեղծման պահից ընդամենը մեկ տարի անց դարձավ Հայաստանի և Հարավային Կովկասի ամենամեջբերվող լրատվական գործակալություններից մեկը ։
Վիճակագրություն
2015 թվականի հունվարի դրությամբ կայքն ունենում է օրական մոտ 212,370 այցելություն ըստ Ալեքսա վիճակագրական կայքի ։ Ըստ similarweb.com-ի հայկական կայքերի միջինացված թվերի` ՄեդիաՄաքսը 26-րդ հորիզոնականում է ։
Կարծիքներ
"Մեդիամաքսը իրավամբ մեր երկրի արտաքին քաղաքականության ամենաուշադիր դիտարկողներից մեկն է։ Արտերկրի մեր գործընկերները, շահագրգիռ քաղաքական-պետական շրջանակները, միջազգային կազմակերպությունները, փորձագիտական ու լրատվական հանրությունը նաև “Մեդիամաքսի” շարունակական ջանքերի շնորհիվ են տեղեկացվել մեր երկրի արտաքին քաղաքականության, առանձին հրատապ խնդիրների վերաբերյալ պաշտոնական Երևանի մոտեցումների մասին։" Գործակալության ծավալած աշխատանքը նաև էապես օգնել է Երևանին տեղեկացված լինելու մեզ հուզող հարցերի վերաբերյալ մեր գործընկերների մոտեցումների ու կարծիքների մասին։ Ցանկանում եմ հատուկ ընդգծել նաև այն փաստը, որ թե’ Հայաստանում և թե’ արտերկրում մեծ հեղինակություն վայելող “Մեդիամաքսը” միշտ հավատարիմ է եղել ազնիվ լրագրության սկզբունքներին և նաև այդ ամենի արդյունքում դարձել ոչ միայն Հայաստանի, այլև մեր տարածաշրջանի ամենահաճախ մեջբերվող լրատվական գործակալություններից մեկը ։ "Կարճ ժամանակահատվածում դառնալով Հայաստանի ամենաճանաչված գործակալություններից մեկը, «Մեդիամաքսը» շարունակում է հավատարիմ մնալ անաչառ և հավաստի լրատվության սկզբունքին, հանրապետության և արտերկրի բաժանորդներին առաջարկելով որակյալ լրատվություն, ներքին և արտաքին քաղաքականության, տնտեսության ու բիզնեսի թեմաներով բազմակողմանի վերլուծություններ։""Ուրախ եմ, որ «Մեդիամաքսի» այցեքարտում շարունակաբար տեղ են գրավում հետաքրքիր նախագծեր, որոնց կայացման և մտահղացումների իրականացման գործում մաղթում եմ հաջողություններ և նոր ձեռքբերումներ ։" "“Վիվասել-ՄՏՍ”-ի համար` որպես ՀՀ առաջատար բջջային օպերատորի, տեղեկատվության արժեքը դրա օգտակարությունն է, արագությունը և ճշգրտությունը, ինչպես նաև պատասխանատվությունը։ Բիզնես-նորությունները Հայաստանում արագ աճող հատվածն են, և Մեդիամաքսը այդ ոլորտի առաջամարտիկն է, ով օպերատիվ նորություններ է հաղորդում ֆինանսների, բիզնեսի և մրցակցության մասին։ Մեդիամաքսի շնորհիվ ֆինանսական և գործարար ոլորտի ներկայացուցիչները տեղեկատվություն են ստանում հենց այն ձևով, որը նրանց անհրաժեշտ է։""Բիզնես-նորությունների արհեստավարժ մատուցումը միայն առաջատար տեղեկատվական գործակալությունների տարբերիչ առանձնահատկությունն է, և Մեդիամաքսը չափանիշներ է սահմանում։ Մեդիամաքսը մշտապես առաջնորդվել է նորարարություններին և տեղեկացնելու արվեստին իր հավատարմությամբ ։"
Արտաքին հղումներ
Կատեգորիա:Հայկական կայքեր Կատեգորիա:Հայկական լրատվական պարբերականներ Կատեգորիա:Հայկական էլեկտրոնային թերթեր Կատեգորիա:Հայաստանի լրատվական գործակալություններ Կատեգորիա:Պարբերականներ այբբենական կարգով
Քլամիդիա
Քլամիդիա, սեռական ճանապարհով փոխանցվող վարակ։ Հարուցվում է Chlamydia trachomatis-ի միջոցով ։ Վարակվածների մեծ մասը չունեն որևէ ախտանիշ ։ Ախտանիշների զարգացման համար կարող են պահանջվել շաբաթներ ։ Կանանց մոտ կարող է դրսևորվել հեշտոցից արտադրությամբ և միզարձակման ժամանակ մրմռոցով ։ Տղամարդկանց մոտ կարող է ուղեկցվել առնանդամից արտադրությամբ, մրմռոցով միզարձակման ժամանակ, ամորձիներից մեկի կամ երկուսի ցավով և այտուցով ։ Կանանց մոտ ինֆեկցիան կարող է բարձրանալ վերել ճանապարհով, բերելով փոքր կոնքի բորբոքային հիվանդությունների զարգացման, ինչը կարող է դառնալ անպտղության և արտարգանդային հղիության պատճառ ։ Աչքերում, ինֆեկցիայի բուժման բացակայության պայմաններում, կարող է առաջանալ տրախոմա, որը զարգացող երկրնեում կուրության հաճախ հանդիպող պատճառներից է ։
Քլամիդիան կարող է փոխանցվել հեշտոցային, անալ, և օրալ սեքսի ժամանակ, ինչպես նաև ծննդաբերության ժամանակ վարակված մորից՝ երեխային ։ Աչքերում վարակը կարող է հայտնվել նաև մատների, ճանճերի օգնությամբ կամ կեղտոտ սրբիչի միջոցով ։ Chlamydia trachomatis-ը ախտահաում է միայն մարդկանց ։ Ախտորոշումը սովորաբար դրվում է 25 տարեկանից ցածր, սեռական ակտիվ կյանք վարորղ կանանց մոտ, ամենամյա սկրինինգ հետազոտության միջոցով, կամ հղիության կապակցությամբ գինեկոլոգի մոտ այցի ժամանակ ։ Կատարում են մեզի անալիզ և վերցնում են քսուք հեշտոցից, արգանդի վզիկից և միզուկից ։ Ռեկտալ և բերանային քսուքները վերցնում են այդ հատվածների ինֆեկցման կասկածի դեպքում ։
Կանխման համար անհրաժեշտ է օգտագործել պահպանակներ, ունենալ միայն մեկ չինֆեկցված զուգընկեր կամ չունենալ սեռական հարաբերություններ ։ Բուժվումն իրականացվում է հակաբիոտիկների օգնությամբ, կիրառելով օրինակ՝ ազիթրոմիցին կամ դոքսիցիկլին ։ Հղիության ժամանակ կամ նորածինների պարագայում, կիրառվում են էրիթրոմիցին կամ ազիթրոմիցին ։ Անհրաժեշտ է բուժել նաև հիվանդի ինֆեկցված զուգընկերոջը կամ զուգընկերներին։ Բուժման ընթացքում հիվանդները պետք է զերծ մնան սեռական հարաբերություններից յոթ օր, կամ մինչև բոլոր ախտանիշների անհետացումը ։ Հիվանդների մոտ պետք է ստուգվեն գոնորեան, սիֆիլիսը, և ՄԻԱՎ-ը ։ Բուժումից հետո հիվանդները երեք ամիս հետո պետք է կրկին հետազոտվեն ։
Քլամիդիան ամենատարածված ՍՃՓՎ-ներից է, աշխարհում ախտահարված են կանանց 4.2%-ը և տղամարդկանց 2.7%-ը։ 2015 թվականին գրանցվել է քլամիդիոզի 61 միլիոն նոր դեպք ։ ԱՄՆ-ում 2014 թվականին արձանագրվել է 1.4 միլիոն դեպք, գլխավորապես 15-25 տարեկան անձանց շրջանում  ։ 2015 թվականին քլամիդիոզից մահացել է 200 հոգի ։ «Քլամիդիա» բառը ծագել է հուներեն «χλαμύδα» բառից և նշանակում է «ծածկված, քողարկված» ։
Կանանց շրջանում
Սեռական ակտիվ կյանք վարող կանանց, ովքեր հղի չեն, մինչև 25 տարեկանը խորհուրդ է տրվում պարբերաբար անցնել սկրինինգ հետազոտություն ։ Վարակի ռիսկային գործոններից են նախկինում տարած քլամիդիոզը կամ այլ ՍՃՓՎ, նոր կամ բազմաթիվ սեռական զուգընկերները և պահպանակի ոչ պարբերաբար օգտագործումը ։
Տղամարդկանց շրջանում
Քլամիդիոզը վարակակիր տղամարդկանց 50 %-ի մոտ արտահայտվում է միզուկի բորբոքմամբ ։ Կարող է դրսևորվել միզարձակման ժամանալ այրոցի զգացումով, առնանդամից անսովոր արտադրությամբ, ամորձիների ցավով և այտուցվածությամբ, տենդով։ Բուժման բացակայության պայմաններում կարող է տարածվել դեպի ամորձիներ առաջացնելով էպիդիդիմիտ, որը բերում է անպտղության ։
Միզուկից տարածվելով քլամիդիոզը կարող է հանգեցնել նաև շականակագեղձի բորբոքաման՝ պրոստատիտի։
Աչք
Անցյալում քլամիդիալ կոնյուկտիվիտը՝ տրախոման հանդիսանում էր կուրության գլխավոր պատճառը, սակայն հիմա նրա դերը կուրության առաջացման մեջ իջել է, կազմում էր 15% 1995-ին և 3.6% 2002-ին ։ Վարակը կարող է հայտնվել աչքի մեջ մատների, կեղտոտ սրբիչների միջոցով, հազի և փռշտոցի ժամանակ և փոխանցվել ճանճերի օգնությամբ ։ Ծննդաբերության ժամանակ նորածինները նույնպես կարող են ձեռք բերել քլամիդիալ կոնյուկտիվիտ։ Այդ իսկ պատճառով ցանկալի է կիրառել SAFE մարտավարությունը (S-surgery, A-antibiotics, F-facial cleanliness, E-environmental improvements), որի օգնությամբ ԱՀԿ-ն պլանավորում է ամբողջությամբ էլիմինացիայի ենթարկել տրախոման մինչև 2020 թվականը (GET 2020` global elimination of trachoma by 2020 )  ։
Հոդեր
Քլամիդիոզը կարող է բերել ռեակտիվ արթրիտի առաջացման։ Դրսևորվում է ախտանիշների եռյակով՝ արթրիտ, կոնյուկտիվիտ, ուրետրիտ, գլխավորապես երիտասարդ տղամարդկանց շրջանում։ ԱՄՆ-ում ամեն տարի շուրջ 15000 տղամարդու մոտ զարգանում է ռեակտիվ արթրիտ։ Կարող է զարգանալ և՛ տղամարդկանց, և՛ կանանց մոտ, սակայն տղամարդկանց շրջանում դեպքերը գերակշռում են։
Նորածիններ
Քլամիդիոզով հիվանդ մայրերից ծնված երեխաների կեսը նույնպես վարակված է լինում քլամիդիոզով։ Քլամիդիոզը կարող է հանգեցնել սպոնտան աբորտների, վաղաժամ ծննդաբերության, կոնյուկտիվիտի՝ որը բերի կուրության և նորածնի թոքաբորբի ։ Կոնյուկտիվիտը զարգանում է ծնվելուց մեկ շաբաթ անց` ի տարբերություն քիմիական նյութերի՝ մի քանի ժամ կամ գոնորեայի՝ 2-5 օր)։
Այլ
Chlamydia trachomatis-ի այլ շճատիպեր հարուցում են lymphogranuloma venereum՝ ավշահանգույցների բորբոքում։ Սովորաբար արտահայտվում է գենիտալ խոցոտմամբ, ցայլքի շրջանում ավշային հանգույցների մեծացմամբ, սակայն երբեմն կարող է հանդես գալ ռեկտալ բորբոքմամբ, տենդով և մարմնի այլ մասերում ավշահանգույցների մեծացմամբ ։
Ախտաբանություն
Chlamydiae-ն ունակ է հաստատելու երկարաժամկետ ասոցիացիաներ տեր-բջիջների հետ։ Տեր-բջիջների մոտ սննդանյութերի պակասը (օրինակ երկաթի, ամինաթթուների, վիտամինների) բացասական է անդրադառնում նաև մակաբուծող քլամիդիաների վրա։ Երկարաժամկետ կոհորտային հետազոտությունները ցույց են տալիս, որ վարակակիրների 50%-ը ամբողջությամբ բուժում է մեկ, 80%-ը երկու, 90%-ը երեք տարիների ընթացքում ։
«Սոված» քլամիդիաները մտնում են պերսիստենտ աճի փուլ, դադարեցնում են բջջի բաժանումը, շարունակում են մեծանալ չափերով, վերածվելով մորֆոլոգիապես աբերանտ ձևերի ։ Պերսիստենտ ձևերը շարունակում են մնալ կենսունակ և տեր-բջիջներում սննդանյութերի պաշարի վերականգնման ժամանակ, կրկին վերադառնում են նորմալ աճի շրջան։
Քննարկումներ կան այն մասին, թե արդյոք ունի՞ պերսիստենտությունը արդիականություն, թե ոչ։ Ոմանք կարծում են, որ պերսիստենտ վարակակրությունը քրոնիկ քլամիդիոզի պատճառ է։ Որոշ հակաբիոտիկներ, ինչպիսիք են β-լակտամները (պենիցիլին) բերում են կայուն, պերսիստենտ ձևերի առաջացման ։
Ախտորոշում
Սեռական քլամիդիոզի ախտորոշման ձևերը արագ զարգացել են 1990-2006 թվականներին։ Ախտորոշման հիմնական մեթոդներից են նուկլեինաթթուների ամպլիֆիկացիոն թեստերը (Nucleic acid amplification tests` NAAT)՝ պոլիմերազային շղթայի ռեակցիան (polymerase chain reaction` PCR), տրանսկրիպցիոն միջնորդված ամպլիֆիկացիան (transcription mediated amplification` TMA) և SDA-ն։
Քլամիդիոզի հայտնաբերման համար NAAT հետազոտությունը կատարվում է արգանդի վզիկից (կանանց) կամ միզուկից (տղամարդկանց) վերցված քսուքների վրա ։ Անկախ նմուշների վերցման վայրից (արգանդի վզիկ, միզուկ) NAAT-ն ունի ախտորոշիչ 90% զգայունություն և 99% սպեցիֆիկություն ։ ՍՃՓՎ-ի նշաններով կլինիկա դիմած կնոջ մոտ, մեզի անալիզի բացասական պատասխանի դեպքում, քսուքի դրական պատասխանը հանդիպում է 2% հավանականությամբ ։
Ներկայումս NAAT-երը կիրառվում են միայն միզասեռական նմուշների ստուգման համար, չնայած վերջին հետազոտությունները ցույց են տվել, որ դրանք կարող են հուսալի արդյունքներ տալ ռեկտալ նմուշների համար։
Թեստի ճշգրտության բարձրացման, նմուշների հավաքման հեշտության և սեռական ակտիվ տղամարդկանց և կանանց սկրինինգի հարմարության պատճառով, NAAT-երը հիմնականում փոխարինել են լաբորատոր պայմաններում կուլտուրաների աճեցումը` քլամիդիոզի ախտորոշման ոսկե ստանդարտը և non-amplified probe թեստը։ Վերջինս զգայունությունը համեմատաբար ցածր է` 60-80% ասիմպտոմատիկ կանանց մոտ և հաճախ տալիս է  կեղծ դրական արդյունքներ։ Կուլտուրաների աճեցումը մնում է արդյունավետ որոշ հանգամանքներում և ներկայումս միակ ախտորոշման միջոցն է, որը կատարվում է ոչ սեռական նմուշների (օրինակ` ռեկտալ նմուշների) փորձաքննման համար։ Գոյություն ունեն նաև այլ մեթոդներ ներառյալ՝ լիագազային շղթայի ռեակցիան (LCR), հակամարմինների ֆլուորեսցենտային ուղիղ կապումը, ֆերմենտների իմունոլոգիական անալիզը և այլն ։
Կանխարգելում
Քլամիդիոզի կանխարգելման մեթոդներից են պահպանակների օգտագործումը, մեկ զուգընկեր ունենալը, ով վարակակիր չէ, կամ սեռական հարաբերություններից ձեռնպահ մնալը ։
Սկրինինգ
Սրինինգ հետազոտությունները խորհուրդ են տրվում սեռական կյանք վարող, մինչև 25 տարեկան, ոչ հղի բոլոր կանանց ։ Ռիսկային գործոններից են նախկինում տարած քլամիդիոզը կամ այլ ՍՃՓՎ, նոր կամ բազմաքանակ զուգընկերները, պահպանակի ոչ մշտական օգտագործումը ։
Հղի կանանց համար ուղեցույցները տարբեր են ։ Տարիքային կամ ռիսկի այլ գործոն ունեցող կանանց սկրինինգը խորհուրդ է տրվում ԱՄՆ-ի կանխարգելիչ ծառայությունների աշխատանքային խմբի (U.S. Preventive Services Task Force՝ USPSTF) կողմից, որը խորհուրդ է տալիս հետազոոտել 25 տարեկանից ցածր կանանց իսկ Ընտանեկան բժիշկների ակադեմիան (American Academy of Family Physicians), հորդորում է հետազոտել նաև 25 տարեկանից բարձրերին։ USPSTF- ն ընդունում է, որ որոշ էթնիկ խմբերում կարող են լինել վարակի այլ ռիսկի գործոններ ։ Տղամարդկանց համար USPSTF- ը եզրակացնում է, որ հետազոտությունները ներկայումս բավարար չեն՝ պարզելու համար, թե արդյո՞ք նրանց կանոնավոր ստուգումը քլամիդիոզի համար արդյունավետ է, թե ոչ ։ Խորհուրդ է տրվում պարբերաբար հետազոտել այն տղամարդկանց, ովքեր ավելի մեծ ռիսկային խմբում են ՄԻԱՎ-ի կամ սիֆիլիսի պատճառով ։
Բուժում
Հակաբիոտիկների օգնությամբ քլամիդիոզը կարող է արդունավետ բուժվել։ Հանձնարարականները խորհուրդ են տալիս կիրառել ազիթրոմիցին, դոքսիցիկլին, էրիթրոմիցին, լևոֆլոքսացին կամ օֆլոքսացին, հղիության ընթացքում՝ էրիթրոմիցին կամ ամոքսիցիլին ։ Արդունավետ բուժման հիմնաքարերից է նաև հիվանդ զուգընկերների հայտնաբերումը և բուժումը ։
Բուժում ստանալուց հետո հիվանդները երեք ամիս անց պետք է կրկին հետազոտվեն ։
Համաճարակաբանություն
2015 թվականի դրությամբ սեռական ճանապարհով քլամիդիոզով վարակված է 61 միլիոն մարդ ։ Առավել հաճախ հանդիպել է կանանց (3.8%), քան տղամարդկանց (2.5%) մոտ ։ 2015-ին բերել է 200 մահվան ։
Միացյալ Նահանգներում 2016 թվին գրանցվել է մոտ 1,6 միլիոն դեպք ։ Հիվանդությունների վերահսկման և կանխարգելման կենտրոնը (Centers for Disease Control and Prevention, CDC) գնահատմամբ ամեն տարի քլամիդիոզի մոտ 2.9 միլիոն չգրանցված դեպք է լինում ։ Դա կազմում է երիտասարդների մոտ 2%-ը ։ Քլամիդիոզը Մեծ Բրիտանիայում ամենատարածված բակտերիալ սեռական ճանապարհով փոխանցվող վարակն է ։
Ամեն տարի քլամիդիոզը ԱՄՆ-ում առաջացնում է էպիդիդիմիտի ավելի քան 250 000 դեպք։ Քլամիդիայով վարակված կանայք հինգ անգամ ավել հավանականությամբ ձեռք կբերեն ՄԻԱՎ ։
Արտաքին հղումներ
Կատեգորիա:Վարակիչ հիվանդություններ Կատեգորիա:Գինեկոլոգիական հիվանդություններ Կատեգորիա:Ուրոլոգիական հիվանդություններ Կատեգորիա:Վեներական հիվանդություններ
Լարկ Վուրհիս
Անձնական կյանք
1996-2004 թվականներին Լարկը ամուսնացած էր դերասան և պրոդյուսեր Միգել Կոլումանի հետ ։
2015 թվականի ապրիլի 30-ին Լարկն ամուսնացել էր Ջիմի Գրինի հետ, ումից բաժանվել էր նույն թվականի հոկտեմբերին ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ Կատեգորիա:Ամերիկացի մոդելներ Կատեգորիա:Ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Քարոյ Կիշֆալուդի
Քարոյ Կիշֆալուդի (հունգարերեն՝ Károly Kisfaludy, ), 19-րդ դարի հունգարացի թատերագիր, նկարիչ։
Բանաստեղծ Շանդոր Կիշֆալուդիի կրտսեր եղբայրն է ։ Նա համարվում է հունգարական ազգային թատերագրության հիմնադիրը և հունգար ռոմանտիկ բանաստեղծների առաջին սերնդի առաջնորդը։
Կենսագրություն
Ծնվել է ազնվականական նշանավոր ընտանիքում, որտեղ ութերորդ երեխան էր։ Նրան ծննդաբերելիս մայրը մահացել է, և, թերևս հենց այդ պատճառով հայրը մինչև իր մահը սառը վերաբերմունք է դրսևորել Քարոյի նկատմամբ։
Տասնվեց տարեկանից վերջինս ծառայության է անցել բանակում։ Մասնակցել է նապոլեոնյան բանակի մղած բազմաթիվ մարտերի Իտալիայում, Սերբիայում, Բավարիայում։ Վիեննայում կանգառի ժամանակ բնանկարներ է արել՝ դրանով իսկ իր նպաստը բերելով հունգարական գեղանկարչության կայացման գործին։ Իր առաջին բանաստեղծությունները նույնպես բանակում ծառայելիս է գրել։ 1810 թվականին զորացրվելով՝ Կիշֆալուդին ճամփորդել է Ավստրիայում ու Իտալիայում, արվեստ ուսումնասիրել։ 1817 թվականին վերադարձել է Հունգարիա, նկարչությանը զուգահեռ՝ իր ուժերը փորձել թատերագրության ասպարեզում։ Այդ բնագավառում առաջին մեծ հաջողությունն ունեցել թ 1819 թվականին, երբ բեմ է բարձրացվել նրա «Թաթարները Հունգարիայում» ողբերգությունը; Դրան հաջորդած «Իլկա, կամ՝ Նանդորֆեյերի առումը»  7 mi ambwx5 \a8q ajl թատերգություններ նույնպես հանդիսատեսի ջերմ ընդունելությանն են արժանացել։ Կիշֆալուդիի թատերգությունները թարգմանվել են գերմաներեն, բեմադրվել նաև Վիեննայում՝ բազմապատկելով հեղինակի համբավը։ Իսկ որպես բանաստեղծ՝ նա առաջին հերթին հիշվում է իր էպիգրամներով և «Մոհաչ»  էպիկական պոեմ-դյուցազներգությամբ, որտեղ պատկերել է հունգարների համար տխուր ավարտ ունեցած Մոհաչի 1526 թվականի ճակատամարտը և դրան առնչվող իրադարձությունները։
Ավագ եղբոր՝ Շանդորի հետ Քարոյը կազմակերպել է «Ավրորա» ամսագրի հրատարակման գործը ։ 1826 թվականից հետո անդրադարձել է բանահյուսությանը, ժողովրդական մոտիվներով երգեր է գրել, որոնք տպագրվել են «Ավրորա»-ում։ Այդ երգերը մեծ ժողովրդականություն են վայելել, լայն տարածում գտել՝ հող նախապատրաստելով Շանդոր Պետեֆիի ստեղծագործության հաջողության համար։
Քարոյ Կիշֆալուդին մահացել է 42 տարեկան հասակում՝ 1830 թվականին, թոքախտից։ Ի հիշատակ նրա՝ 1836 թվականին Միհայ Վյորյոշմարտին և Յոժեֆ Բայդան հիմնել են Կիշֆալուդի գրական ընկերությունը, որը շուրջ մեկ դար զգալի աջակցություն է ցույց տվել հունգար գրողների արժանավոր ստեղծագործությունների հրատարակման գործին։
Կիշֆալուդի եղբայրների կյանքի պատմությունն է ընկած հունգարացի նշանավոր վիպասան Մոր Յոկայիի Eppur si muove (1872) վեպի հիմքում։
Արտաքին հղումներ
Կատեգորիա:Հունգարացի գրողներ Կատեգորիա:Տուբերկուլոզից մահացածներ Կատեգորիա:19-րդ դարի բանաստեղծներ Կատեգորիա:Հունգարացի թատերագիրներ Կատեգորիա:Հունգարացի նկարիչներ Կատեգորիա:Հունգարացի դրամատուրգներ Կատեգորիա:Բանաստեղծներ այբբենական կարգով
Երկաթյա գահ
«Երկաթյա գահ» (անգլ․ The Iron Throne), HBO հեռուստաալիքի «Գահերի խաղը» ֆենտեզի հեռուստասերիալի վերջին սերիան։ Այն ութերորդ եթերաշրջանի վեցերորդ սերիան է ու ամբողջ հեռուստասերիալի՝ 73-րդը։ Սերիայի ռեժիսորներ ու սցենարի հեղինակներ են դարձել Դևիդ Բենիոֆֆն ու Դ․ Բ․ Ուայսը։ Սերիայի պրեմիերան կայացել է ԱՄՆ-ում ու Կանադայում՝ 2019 թվականի մայիսի 19-ին։
«Երկաթյա գահ»-ում ցուցադրվում է, թե ինչպես են գործող անձինք հաղթահարում Դեներիս Թարգարիենի գործողությունների հետևանքները, ինչպես նաև Վեստերոսի կառավարչի թագադրումը։
Սյուժե
Ջոն Սնոուն (Քիթ Հարինգթոն) ու Դավոս Սիվորտը (Լիամ Կաննինգեմ) քայլում են Արքայական Նավահանգստի այրված մնացորդներով, հասկանալով, թե ինչ է արել Դեներիս Թարգարիենը (Էմիլիա Քլարկ), այն ժամանակ, երբ Տիրիոն Լանիսթերը (Փիթեր Դինքլեյջ) գտնում է Ջեյմեի (Նիկոլայ Կոստեր-Վալդաու) ու Սերսիի (Լինա Հիդի) մարմինները։ Մոխրագույն Որդը (Ջեյքոբ Անդերսոն) մահապատժի է ենթարկում Լանիսթերների զինվորներին, ասելով, որ դա Դեներիսի հրամանն է։ Դեներիսը հայտնում է Անթերիներին ու Դոթրակցիներին, որ նա կազատի ոչ միայն Վեստերոսն, այլ ամբողջ աշխարհը։ Տիրիոնը հրապարակայնորեն հրաժարվում է գլխավոր խորհրդականի պաշտոնից, որպես Դեներիսի կառավարման դեմ բողոքի նշան։ Նրան բանտարկում են դավաճանության համար։ Արյա Սթարքն (Մեյսի Ուիլյամս) ու Տիրիոնը նախազգուշացնում են Ջոնին, որ Դեներիսը կսպանի և նրան, և Սանսային, ու Վեստերոսի ճակատագիրը հիմա միայն նրա ձեռքերում է։
Ջոնը հանդիպում է Դեներիսին գահասենյակում ու փորձում է համոզել նրան դադարեցնել պայքարը, մեղադրելով նրան դրա մեջ, որ նա այրել է Թագավորական Նավահանգիստը։ Դեներիսն ասում է, որ քաղաքի վախճանն անհրաժեշտ էր, որովհետև Սերսին մտացում էր, որ գթասրտությունն իր կողմից թուլություն է։ Նա մտածում էր, որ անմեղների մահը կարևոր չէր, եթե խոսքը հետագա երջանկության մասին է։ Նա հրաժարվում է Տիրիոնին ներում շնորհել ու համոզում է նրան թողնել բոլոր կասկածները ու հետևել իրեն։ Նրանք համբուրվում են, ու Ջոնը դանակը խրում է Դեներիսի որովայնն ու սպանում է նրան։ Դրոգոնը ոչնչացնում է Երկաթյա գահը ու սավառնում, վերցնելով իր հետ Դեներիսի մարմինը։ Դրանից հետո Ջոնին ձերբակալում են։
Հետո Վեստերոսի լորդերը հավաքվում են, որպեսզի որոշեն, թե ով կլինի հաջորդ թագավորը։ Տիրիոնը, լինելով դեռևս բանտարկված, առաջարկում է, որ ապագա թագավորները չժառանգեն գահը, այլ ընտրվեն Վեստերոսի լորդերի կողմից։ Նա առաջադրում է որպես կառավարիչ Բրան Սթարկին, ինչի հետ բոլորը համաձայնվում են, բացի Սանսայից, որը առաջարկում է Հյուսիսը դուրս հանել Յոթ Թագավորությունների կազմից։ Բրանն իր խորհդական է նշանակում Տիրիոնին, իսկ Ջոնի պատիժը կայանում է նրան Գիշերային Պահակախումբ ուղարկելու մեջ։
Մոխրագույն Որդը Անթերիներին տանում է Նաատ կղզի՝ Միսսանդեյայի հայրենիք։ Դոթրակցիներին նույնպես ուղարկում են Էսսոս։
Տիրիոնը վերափոխում է Մանր Խորհուրդը, միացնելով դրան Բրոննին, որպես դրամի Վարպետ, Բրիեննա Թարթին, որը դարձավ Թագավորական գվարդիայի լորդ-հրամանատար, Դավոսին, որպես նավերի Վարպետ ու Սեմվելլ Թարլիին, որպես Մեծագույն Մեյստեր։ Միասին նրանք սկսում են ծրագրել Թագավորական Նավահանգստի վերեկանգնումը։ Սեմը ներկայացնում է Խորհրդին «Սառույցի և կրակի երգ» գիրքը, որն իր մեջ ներառում էր Վեստերոսի պատմությունը Ռոբերտ Բարաթեոնի մահվանից հետո, որը գրվել է արքիմեյստեր Էբրոուզի կողմից ու նշում է, որ Տիրիոնը անգամ չի հիշատակվում դրա մեջ։ Բրանը հանդիպում է Խորհրդի հետ։ Նա ասում է, որ կարող է գտնել Դրոգոնին։ Արյան ուղևորվում է Վեստերոսից արևմուտք գտնվող տարածքները հետազոտելու համար, իսկ հյուսիսային լորդերն ընտրում են Սանսային Հյուսիսի թագուհի։ Գիշերային պահակախմբի մոտ ժամանած Ջոնը հանդիպում է այնտեղ Տորմունդին, իսկ հետո նրանք միասին տանում են Վայրենացածների մեծ խումբը Պատի հետևում գտնվող անտառ։
Սցենար
Էմիլիա Քլարկը, Դեներիսի դերը կատարած դերասանուհին, խոստովանեց, որ «անթերիների» առաջ իր մենախոսությունի համար ուսումնասիրել է Ադոլֆ Հիտլերի ու այլ դիկտատորների վիդեո-տեսագրությունները։ Դերասանուհին նկատեց, որ գերմանացի դիկտատորի ելույթը կարելի է հասկանալ անգամ առանց թարգմանության։ Այդ նույն զգացմունքը դերասանուհին փորձել է փոխանցել իր ելույթի մեջ։
Նկարահանումներ
Սևիլյայում Վիշապաքարի տեսարանի նկարահանումների ժամանակ, HBO-ն քաղաք հրավիրեց այն դերասաններին, որոնք կապ չունեին նկարահանումների հետ, որպեսզի թաքցնի սյուժեից դուրս գտնվող տարածքները ։
Լսարանը Ջոն Բրեդլիի ու Լիամ Քաննինգեմի ոտքերի հետևում նկատեց երկու պլաստիկ շիշ ։
Վարկանիշ
Սերիալը դիտվել է մոտավորապես 13․6 միլլիոն հանդիսատեսի կողմից HBO-ի սկզբնական ուղիղ եթերում, դառնալով սերիալների ամենադիտվող Սերիա։ Դա գերազանցեց անգամ "The Bells" Սերիան ու դարձավ HBO հեռուստաալիքի ընդհանրապես ամենադիտվող հեռուստատեսային շոուն։ 5․7 միլլիոն հոգի դիտեց Սերիաը այլ հոսքային հարթակների վրա ու հանդիսատեսի ընդհանուր թիվը հասավ 19․3 միլլիոնի։
Քննադատություն
Rotten Tomatoes վերանայումների էջում Սերիաի հավանությունը կազմում է 49%, ինչը հիմնված էր 122 վերանայումների վրա, իսկ միջին վարկանիշը կազմում է 6․4/10։
Արտաքին հղումներ
Կատեգորիա:Գահերի խաղ
Նյու Յորք, Նյու Յորք (ֆիլմ)
Նյու Յորք, Նյու Յորք (Synecdoche, New York), Չարլի Կաուֆմանի ռեժիսորական դեբյուտը, նկարահանվել է 2008 թվականին։ Ֆիլմի պրեմիերան կայացել է 2008 թվականի մայիսի 23-ին, Կաննի 61-րդ կինոփառատոնի ժամանակ։
Սյուժե
Թատրոնի ռեժիսոր Քեյդեն Քոթարը նոր պիես է բեմադրում։ «Կոմիվոյաժորի մահը» պիեսի հաջող բեմադրությունից հետո նա արժանանում է Մակարթուրի «հանճարների դրամաշնորհի»։ Քեյդենը լի է դաժան ռեալիզմի ու արդարության խառնուրդ ստեղծելու վճռականությամբ, այնպիսի մի բան, որի մեջ նա կկարողանար ինքն իրեն ամբողջությամբ ռեալիզացնել։
Քեյդենը թատերախումբը հավաքում է Մանհեթեն թատերական թաղամասում գտնվող պահեստի հսկայական տարածքում։ Նա թատերախմբի անդամներին կոչ է անում մոդելավորել իրենց կյանքը դրսում գոյություն ունեցող նույն քաղաքի փոքրիկ մակետի մեջ։ Պահեստի չափերին համապատասխան` Քեյդենի սեփական կյանքը փոխվում է ըստ որոշակի հետևանքների. նրա կնոջ` հայտնի նկարչուհի Ադելի ստվերը, որը նրան թողել է մի քանի տարի առաջ` Գերմանիայում գեղարվեստական բեմի համար, նրան ծաղրում է ամեն անկյունում։ Գերմանիայում ինչ-որ մի տեղ մեծանում է նրա դուստրը` Օլիվը, Ադելի ընկերուհու` Մարիայի, կասկածելի վերահսկողությամբ։
Ճիշտ բեմական լուծումների փնտրտուքների համար տասնամյակներ են պահանջվում։
Ծանոթագրություններ
Կատեգորիա:Անգլերեն ֆիլմեր Կատեգորիա:2008 ֆիլմեր Կատեգորիա:Ամերիկյան անկախ ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆիլմեր
Հնդկական գեղագրություն
Հնդկական գեղագրություն, վայելչագրության արվեստ Հնդկաստանում։
Վաղ գեղագրություն (մ․թ․ա 3-րդ դարից մ․թ․ 5-րդ դար)
Հնդկական գեղագրության առավել վաղ պահպանված հուշարձաններից են հին հնդկական թագավոր Աշոկայի գրությունները՝ արված քարե սյուներին։ Գրերի կարևոր տարատեսակներն են դառնում խարոշթխին և բրահմին։ Սկսած մ․թ․ 2-րդ դարից՝ որպես գրի նյութ կիրառվել է կեչու կեղևը։ Կեչու կեղևը Հնդկաստանում կոչվում էր Bhojpatra, որտեղ սանսկրիտերենով patra նշանակում էր տերև կամ արմատ։ Արմավենու տերևը գործածվում էր թղթի փոխարեն անգամ այն ժամանակ, երբ թուղթը հասանելի էր Հնդկաստանում։ Տերևները օգտագործվում էր համատարած, քանի որ դրանք լավ մակերես էին գրի համար։ Դա նպաստում էր նրբագեղ և ձևավոր ձեռագրին, այլ կերպ ասած՝ գեղագրությանը։ Օգտագործվում էր տերևի երկու կողմն էլ, իսկ տերևները դրվում էին միմյանց վրա։ Ապա դրանց վրա բացվում էին անցքեր և միացնում պարանով։ Այսպես են ստեղծվել վաղ հնդկական ձեռագրերը, որոնք այդ ժամանակ տարածված էին Հարավարևմտյան Ասիայում ։
Միջնադար (6-16-րդ դարեր)
Պարսկական ազդեցությունը նմանակել է հնդկական գեղագրության առանձնահատուկ և կարևոր առանձնահատկությունը, չնայած Հնդկաստանում կար բազմաթիվ գեղագրական ավանդույթներ, իսկ հնդկական գիրը հիմնովին տարբերվում է արաբական և պարսկական ավանդույթներում կիրառվող գրից։ Մողոլների նշանակալի ձեռքբերումներից էին նուրբ ձեռագրերը, որոնք սովորաբար եղել են ինքնակենսագրությունները և ազնվականության քրոնիկները։
Ժամանակակից շրջան (16-րդ դարից մինչ օրս)
16-րդ դարից սիկհականությունը կենտրոնական դեր է խաղացել հնդկական գեղագրության վրա։ Սիկհիները ավանդաբար ձեռագիր արտագրում էին իրենց սուրբ գիրքը՝ «Գուրու Գրանտ Սահիբը»՝ ապահովելով այն նկարազարդումներով։
Հնդկական գեղագրության նպատակն ավելին էր, քան պարզապես հաղորդակցումը։ Գեղագրությունն օգնում էր միության անդամներին միավորվել ոչ միայն լեզվում, այլև կյանքի այլ ոլորտներում։ Գեղագրության հարուստ ժառանգությունը շատ կարևոր էր, քանի որ գրատպությունը հնդկական երկրներում դեռևս հասանելի չէր։ Գեղագրությունը մտերմացնում էր մարդկանց՝ միասնականացնելով հաղորդակցման եղանակը։ Չնայած մեր օրերում այն գործածվում է որպես արվեստի ձև․ մինչև 16-րդ դարը այն անհրաժեշտ էր հաղորդակցման համար ։
Հնդկական գեղարության առանձնահատկությունները
Հնդկաստանում վայելչագրությունը ավելի հաճախ գործածվել է սուրբ տեքստերի համար։ Բուդդայական վանական միությունների որոշ անդամներ տիրապետում էին գեղագրությանը և պատասխանատու էին կրոնական տեքստերի արտագրության համար ։ Ջայնիստները նկարազարդում էին ջայնիզմի սրբերին նվիրված ձեռագրերը։ Այդ ձեռագրերը պատրաստված էին ոչ թանկ նյութերից, օրինակ, արմավենու և կեչու տերևներից և ներառում էին նուրբ վայելչագրական ձեռագրեր ։
Արտաքին հղումներ
Կատեգորիա:Վայելչագրություն Կատեգորիա:Հնդկական գրեր Կատեգորիա:Հնդկական գրականություն Կատեգորիա:Կրոնական արվեստ
Ռիչարդ Գրիֆիտս
Ռիչարդ Թոմաս Գրիֆիտս (Richard Thomas Griffiths, ), թատրոնի, կինոյի և հեռուստատեսության բրիտանացի դերասան։
«Լորենս Օլիվիե» մրցանակի դափնեկիր է «Լավագույն դերասան» անվանակարգում, և «Драма Деск»-ի դափնեկիր՝ «Պիեսի լավագույն դերասան» անվանակարգում։ Պարգևատրվել է նաև «Outer Critics Circle Award»-ով «Լավագույն առաջարկվող դերասան» և «Тони» մրցանակով՝ «Պիեսի լավագույն դերասան» անվանակարգում («Պատմության սիրահարները» պիեսում գրականության ուսուցչի դերի համար)։
Բրիտանական կայսրության շքանշանի կավալեր է ։
Հայտնի է նաև Հարրի Փոթերի մասին ֆիլմաշարում Վերնոն Դուրսլի դերով։
Վաղ կյանք
Ռիչարդ Գրիֆիտսը ծնվել է Տորնաբի-օն-Տիսում (Յորքշիր, Անգլիա) պողպատագործի ընտանիքում ։ Դաստիարակվել է կաթոլիկ հավատքի նորմերով ։ Հայրն ու մայրը խուլ էին, և նրանց հետ շփվելու համար տղան վաղ տարիքում սովորել է ժեստերի լեզուն։ Նա կատարյալ տիրապետում էր հաղորդակցման այդ ձևին։
Մանկության տարիներին մի քանի անգամ փորձել է փախչել տանից։ 15 տարեկանում կիսատ թողնելով ուսումը Our Lady & St. Bede դպրոցում՝ որոշ ժամանակ աշխատել է որպես բեռնակիր, բայց տնօրենը վերջ ի վերջո համոզել է նրան վերադառնալ դպրոց։ Ուսումը շարունակել է Stockton & Billingham քոլեջում, ապա՝ Մանչեստերի դրամայի պոլիտեխնիկական դպրոցի դրամատիկական արվեստի բաժնում ։
Կարիերա
Համալսարանն ավարտելուց հետո Գրիֆիտսն աշխատանքի է անցել «BBC Radio»-ում։ Միաժամանակ աշխատում էր նաև փոքր թատրոններում։